Poziv na dane otvorenih vrata Studija dizajna

17. – 19. studenoga 2016.

Pozivamo zainteresirane učenike na Dane otvorenih vrata Studija dizajna koji će se održati tijekom Smotre Sveučilišta u Zagrebu, od 17. do 19. studenoga 2016. godine u Frankopanskoj 12.

Cilj nam je budućim studentima pružiti što bolji uvid u našu struku kao i prezentirati edukativni proces kojim će se pomoći mladim kreativcima da postanu profesionalci u pozitivnom mijenjanju naše okoline putem industrij­skog dizajna i dizajna vizualnih komunikacija.

Drugim riječima, pokazat ćemo gdje i kako se postaje dizajner koji oblikuje vizualne identitete, knjige, plakate, ambalažu, namještaj, električne uređaje, interijere te mobilne i web aplikacije kao i slične proizvode i usluge.

Kako bi vam što uspješnije prezentirali naš studij, organizirali smo nekoliko termina sa vođenim turama po našim predavaonicama. Učenici bi imali priliku razgovarati s nastavnicima i studentima Studija dizajna, pogledati izlož­bu studentskih radova, pregledati mape i zadatke s prošlogodišnjih prijemenih ispita i saznati sve što ih zanima o upisu i studiranju na preddiplomskom i diplomskom Studiju dizajna.

Posjetite nas u jednom od predviđenih termina:

**— četvrtak, 17. studenoga u 12h**

**— petak, 18. studenoga u 12h i 14h**

**— subota, 19. studenoga u 12h, 14h i 16h**

Molimo Vas da nam mailom potvrdite dolazak u odabranom terminu i broj zainteresiranih učenika kako bi Vam mogli pružiti što kvalitetnije gostoprimstvo.

Veselimo se susretu i srdačno vas pozdravljamo,

Inja Kavurić Kireta, asist.

Studij dizajna

Frankopanska 12

10000 Zagreb

tel: 091 754 1917

mail: inja.kavuric22@gmail.com